Foto: AP Photo / Evan Vucci "Katta yettilik" a’zolari Italiyaning Taorminidagi sammitda mamlakatlardagi migratsiya muammosini bartaraf qilishga sharoitlar yaratish uchun hamkorlik aloqalarini o‘rnatishga kelishib olishdi. Bu haqida RIA "Novosti"da xabar berildi. G7 a’zolarining ta’kidlashicha, yirik ko‘lamli migratsiya dunyo trendiga aylandi, uni boshqarish xalqaro va milliy miqyosda muvofiqlashgan harakatlarni talab qiladi. "Biz shuningdek, qonuniy, tartibli va xavfsiz migratsiyani ta’minlash uchun davlatlar oqimlarni boshqarish bo‘yicha mas’uliyatni taqsimlashi kerakligini tan olamiz", - deyildi sammitda. "Yettilik" mamlakatlari yetakchilari migrantlarga yordamlashish zaruratini anglash bilan birga davlat rahbarlarining o‘z chegaralari ustidan nazorat qilish va qochqinlar qabul qilish limitlarini belgilash huquqini tasdiqlashdi.